На основу Решења Привредног суда у Краљеву, број предмета Посл. бр. 6 Ст. 21/2019 од 15.01.2020. године, а у складу са члановима 131, 132. и 133. Закона о стечају («*Службени гласник Републике Србије» број 104/2009, 99/2011- др.закон, 71/2012-одлука УС, 83/2014, 113/2017, 44/2018 и 95/2018*), Националним стандардом број 5 – Национални стандард о начину и поступку уновчења имовине стечајног («*Службени гласник Републике Србије» број 62/2018*) као и одредбама Закона о изменама и допунама Закона о Агенцији за лиценцирање стечајних управника («*Службени гласник Републике Србије» број 89/2015), а на основу сагласности Одобора поверилаца о продаји стечајног дужника као правног лица од 25.03.2021. године,* Агенција за лиценцирање стечајних управника као стечајни управник стечајног дужника

**Предузеће за производњу и промет**

**“КЛАНИЦА” ДОО - у стечају**

36000 Краљево, Улица Браће Јовановић 89

**ОГЛАШАВА**

**Другу продају стечајног дужника као правног лица**

**методом јавног надметања**

|  |  |  |
| --- | --- | --- |
| **Предмет продаје - Стечајни дужник као правно лице, са најважнијом следећом имовином** | **Почетна цена (дин.)** | **Депозит (дин.)** |
| **А) Активна легитимација у парничним и управним поступцима пред надлежним органима у Црној Гори за следећу имовину:**  **1) У оквиру Друштвене стамбене зграде, бр. зграде 1, на катастарској парцели бр. 1223 уписана у ЛН 1038 КО Подгорица I, и то посебни делови:**  - Пословни простор у привреди (Московска бр. 70, Подгорица), број посебног дела 160, прва етажа подрума, површине 114 м2, уписан као својина на име ПИК Косово Експорт ДП Индустрија меса Косово Поље, обим удела 1/1;  - Пословни простор у привреди (Московска бр. 70, Подгорица), број посебног дела 161, приземље, површине 118 м2, уписан као својина на име ПИК Косово Експорт ДП Индустрија меса Косово  **2) У оквиру Друштвене стамбене зграде, бр. зграде 1, на катастарској парцели бр. 1224 уписана у ЛН 1042 КО Подгорица I, и то посебни делови:**  - Пословни простор у ванпривреди (Булевар Светог Петра Цетињског бр. 50, Подгорица), број посебног дела 109, приземље, површине 89 м2, уписан као својина на име ПИК Косово Експорт ДП Индустрија меса Косово Поље, обим удела 1/1;  - Пословни простор у ванпривреди (Булевар Светог Петра Цетињског бр. 50, Подгорица), број посебног дела 108, прва етажа подрума, површине 87 м2, уписан као својина на име ПИК Косово Експорт ДП Индустрија меса Косово Поље, обим удела 1/1;  **3) У оквиру Друштвене стамбене зграде, бр. зграде 1, на катастарској парцели бр. 2653 уписана у ЛН 5504 КО Подгорица III, и то посебан део:**  - Пословни простор у привреди (Октобарске револуције бр. 87, Подгорица), број посебног дела 16, приземље, површине 75 м2, уписан као својина на име ПИК Косово Експорт ДП Индустрија меса Косово Поље, обим удела 1/1;  **4) У оквиру Друштвене стамбене зграде, бр. зграде 1, на катастарској парцели бр. 3966 уписана у ЛН 5663 КО Подгорица III, и то посебни делови:**  - Пословни простор у ванпривреди (27. марта бр. 40, Подгорица), број посебног дела 92, приземље, површине 82 м2, уписан на име ПИК Косово Експорт ДП Индустрија меса Косово Поље, обим удела 1/1;  - Пословни простор у ванпривреди (Радосава Бурића бр. 183, Подгорица), број посебног дела 93, приземље, површине 37 м2, уписан као својина на име ПИК Косово Експорт ДП Индустрија меса Косово Поље, обим удела 1/1;  **5) У оквиру Друштвене стамбене зграде, бр. зграде 1, на катастарској парцели бр. 4389 уписана у ЛН 5723 КО Подгорица III, и то посебан део:**  - Стамбено – пословне зграде (Саве Ковачевића бр. 135, Подгорица), број посебног дела 73, шриземље, површине 100 м2, уписан као својина на име ПИК Косово Експорт ДП Индустрија меса Косово Поље, обим удела 1/1;  **6) У оквиру Стамбене зграде, бр. зграде 6, на катастарској парцели 1261/1 уписана у ЛН 3348 КО Будва, и то посебан део:**  - Пословни простор (Вељка Влаховића бр. 2, Будва), број посебног дела 49, приземље, површине 60 м2, уписан као својина на име Перовић (Владимир) Жељко, обим удела 1/1;  ***Напомена:*** *Стечајни дужник се не налази у државини горе побројаних непокретности. Куповином стечајног дужника као правног лица купац стиче активну легитимацију у парничним и управним поступцима. Поступци у којима је стечајни дужник активно легитимисан детаљно су описани у процени и продајној документацији.*  **Б**) **У оквиру Друштвене стамбене зграде, бр. зграде 2, на катастарској парцели бр. 5777/1 уписана у ЛН 2309 КО Нови Бар, и то посебни делови:**  - Пословни простор у ванпривреди (Јована Томашевића бр. 33; Бар), број посебног дела 36, приземље, површине 132 м2, уписан као својина на име Кланица доо Краљево, обим удела 1/1;  - Нестамбени простор (Јована Томашевића бр. 33, Бар), број посебног дела 37, сутерен, површине 46 м2, уписан као својина на име Кланица доо Краљево, обим удела 1/1;  ***Напомена:*** *Стечајни дужник се не налази у државини горе побројане непокретности под тачком Б.*  **В) Спорна права и потраживања стечајног дужника, ближе описана у продајној документацији;**  **Г) Покретна имовина стечајног дужника**  - Путнички аутомобил PEUGEOT 405GL, ближе описан у продајној документацији; | **14.549.142,00** | **14.549.142,00** |

Списак имовине стечајног дужника, као и статус исте, детаљно је приказан у Продајној документацији.

Право на учешће у поступку продаје имају сва правна и физичка лица која:

* Након добијања профактуре, изврше уплату ради откупа продајне документације у износу од **400.000,00** **динара + ПДВ**. Профактура се мора преузети, или на адреси повереника стечајног управника у Краљеву, ул. Југ Богданова бр. 65/2 или путем електронске поште (е-маил: pvulovic@gmail.com) сваког радног дана у периоду од 9.00 до 14.00 часова. Крајњи рок за преузимање профактуре је до 14.00 часова 04.02.2022. године. Крајњи рок за уплату и преузимање продајне документације је до 04.02.2022. године.
* Уплате депозит на текући рачун стечајног дужника бр: **200-3132890101003-76 код «Банка Поштанска Штедионица» А.Д. Београд** или положе неопозиву првокласну банкарску гаранцију наплативу на први позив до **04.02.2022. године**. У случају да се као депозит положи првокласна банкарска гаранција, оригинал исте се ради провере мора доставити **искључиво лично** Служби финансија Агенције за лиценцирање стечајних управника, Београд, Теразије 23, VI спрат, најкасније **04.02.2022. године** до **15:00 часова** по београдском времену. У обзир ће се узети само банкарске гаранције које пристигну на назначену адресу у назначено време. Банкарска гаранција мора имати рок важења до **15.03.2022**. године;
* Учесници из иностранства депозит у износу од **123.728,00 ЕУРА** и средства на име откупа продајне документације у износу од **4.082,00 ЕУРА** са урачунатим ПДВ-ом**,** могу да уплате на девизни рачун број **RS35200313289010100376**, по инструкцијама за усмеравање девизних средстава, Посредна институција: DEUTSCHE BANK AG FRANKFURT, SWIFT: DEUTDEFF, Поље 57а: Рачун са институцијом: Banka Poštanska Štedionica a.d. 11000 BEOGRAD, SWIFT: SBPORSBG, Поље 59: КОРИСНИК ИМЕ КЛИЈЕНТА & АДРЕСА: RS35200313289010100376, KLANICA DOO KRALJEVO - U STEČAJU, BRAĆE JOVANOVIĆ 89 36000 Kraljevo. Стечајни управник напомиње да све трошкове преноса новца, као и додатне трошкове који настану у вези са уплатама депозита и средстава на име откупа продајне документације, као и трошкове враћања депозита другим учесницима искључиво сносе учесници у продаји. Сматраће се да је депозит из иностранства уплаћен на време, ако је као датум валуте у потврди банке назначен датум 04.02.2022. године;
* потпишу изјаву о губитку права на повраћај депозита. Изјава чини саставни део продајне документације;
* потпишу уговор о чувању поверљивих података приликом преузимања продајне документације*.*

Након уплате депозита, а најкасније до **07.02.2022. године**, потенцијални купци, ради правовремене евиденције, морају предати поверенику Агенције за лиценцирање стечајних управника: попуњен образац пријаве за учешће на јавном надметању, доказ о уплати депозита или копију банкарске гаранције, потписану изјаву о губитку права на повраћај депозита, извод из регистра привредних субјеката и ОП образац (ако се као потенцијални купац пријављује правно лице), овлашћење за заступање (оверено у суду или код нотара), уколико јавном надметању не присуствује потенцијални купац лично (за физичка лица) или законски заступник (за правна лица).

Јавно надметање одржаће се дана 08.02.2022. године у 14:00 часова на адреси: Агенција за лиценцирање стечајних управника, Београд, Ул. Теразије бр. 23, III спрат, „Симпо сала“.

Регистрација учесника почиње два сата пре почетка јавног надметања, а завршава се 10 минута пре почетка јавног надметања, односно у периоду 12:00 до 13:50 часова, на истој адреси.

Стечајни управник спроводи јавно надметање тако што:

1) региструје лица која имају право учешћа на јавном надметању;

2) отвара јавно надметање упознајући учеснике са правилима надметања;

3) оглашава имовину која се нуди на продају и оглашава почетну цену;

4) позива учеснике да прихвате почетну цену и сваку наредну цену према унапред предвиђеном увећању цене, при чему такво увећање цене не може бити веће од 5% процењене вредности предмета продаје.

4) одржава ред на јавном надметању;

5) проглашава купца;

6) потписује записник, у који уноси све евентуалне примедбе регистрованих учесника у јавном надметању на поступак спровођења тог јавног надметања, а у случају детаљнијих примедаба уноси кратак садржај примедаба и позива учесника који улаже примедбе да исте достави стечајном управнику и суду у форми поднеска.

У случају да на јавном надметању победи купац који је депозит обезбедио банкарском гаранцијом, исти мора уплатити износ депозита на рачун стечајног дужника у року од **два радна дана** од дана јавног надметања, након чега ће му бити враћена гаранција.

Јавно надметање је завршено када ни после трећег позива није истакнута понуда на увећану цену, а купцем се проглашава учесник који је први понудио највишу цену (осим у случају када је највиша постигнута цена мања од 50% процењене вредности предмета продаје).

Ако је највиша постигнута цена на јавном надметању мања од 50% процењене вредности стечајног дужника као правног лица **(процењена вредност 72.745.710,00 динара)**, стечајни управник је дужан да такву понуду без одлагања достави одбору поверилаца, а продаја се може спровести ако је одобри одбор поверилаца, сходно члану 136 в Закона о стечају.

Уколико одбор поверилаца у року од 15 дана од дана пријема захтева стечајном управнику не достави одобрење у складу са чланом 136 в Закона о стечају, стечајни управник ће прогласити јавно надметање неуспешним.

Стечајни управник сачињава записник о јавном надметању на дан одржавања јавног надметања. У случају када је за спровођење продаје потребно прибављање изјашњења одбора поверилаца, у складу са Законом, стечајни управник сачињава записник наредног радног дана након прибављања и последњег потребног изјашњења у складу са Законом, односно петог радног дана након протека последњег дана рока у ком се стечајном управнику доставља такво изјашњење.

Купопродајни уговор се потписује у року од 5 радних дана од дана одржавања јавног надметања, под условима да је: а) депозит који је обезбеђен банкарском гаранцијом уплаћен на рачун стечајног дужника б) највиша постигнута цена на јавном надметању није мања од 50% процењене вредности предмета продаје и да в) није уложена примедба на поступак уновчења, односно спровођење јавног надметања. Уколико је највиша постигнута цена на јавном надметању мања од 50% процењене вредности предмета продаје купопродајни уговор се потписује у року од 5 радних дана од дана добијања одобрења одбора поверилаца на такву продају у складу са чланом 136 в Закона о стечају. Уколико је уложена примедба на поступак уновчења, односно спровођење јавног надметања купопродајни уговор се потписује у року од 5 радних дана од дана доношења одлуке суда по примедбама. Проглашени Купац је дужан да уплати преостали износ купопродајне цене у року од 8 дана од дана потписивања купопродајног уговора. Ако проглашени купац не закључи купопродајни уговор, или не уплати купопродајну цену у прописаним роковима и по прописаној процедури, губи право на повраћај депозита, а за купца се проглашава други најбољи понуђач уколико су испуњени услови из члана 136 в, односно ако такву продају одобри одбор поверилаца у случају да је понуђена цена мања од 50% процењене вредности предмета продаје. Други најбољи понуђач има иста права и обавезе као проглашени купац. У случају да је други најбољи понуђач на јавном надметању депозит обезбедио банкарском гаранцијом, након одустајања проглашеног купца, исти мора уплатити износ депозита на рачун стечајног дужника у року од два радна дана од пријема обавештења којим се проглашава за купца, након чега ће му бити враћена гаранција. У конкретном случају, купопродајни уговор потписује се у року од 5 радних дана од пријема обавештења којим се други најбољи понуђач проглашава за купца, односно у року од 5 радних дана од дана добијања одобрења одбора поверилаца на продају по цени мањој од 50% процењене вредности предмета продаје, у складу са чланом 136 в Закона о стечају.

Учесницима који на јавном надметању нису стекли статус купца или другог најбољег понуђача, депозит (гаранција) се враћа у року од **8** радних дана од дана јавног надметања. Уплатилац депозита губи право на повраћај депозита у складу са Изјавом о губитку права на повраћај депозита**.**

Порезе и трошкове који произлазе из закљученог купопродајног уговора укључујући и трошкове на име сачињавања односно овере Уговора у целости сноси купац.

***Напомена:*** *Стечајни управник задржава право да поништи наведени Оглас о продаји у зависности од погоршања епидемиолошке ситуације у Републици Србији и земљама региона а складу са Одлукама надлежних органа, и не сноси оговорност за евентуалну штету која може настати услед отказивање продаје. Стечајни управник напомиње да ће у складу са епидемиолошким мерама учесницима пре јавног надметања бити мерена телесна температура, те да су учесници дужни да се у току регистрације и јавног надметања придржавају свих епидемиолошких мера прописаних одлукама Кризног штаба Владе Републике Србије.*

*Није дозвољено достављање оригинала банкарске гаранције пошиљком (обичном или препорученом), путем факса, маил-а или на други начин, осим на начин прописан у тачки 2. услова за стицање права за учешће из овог огласа.*

Особа за контакт – овлашћено лице:

Повереник Петар Вуловић, контакт телефон: 064/157-02-12, е-маил: pvulovic@gmail.com